Is-Segretarju Parlamentair Roderick Galdes ħabbar illejla fil-Parlament li l-Gvern issottometta applikazzjoni mal-Awtorità Maltija għall-Ambjent u l-Ippjanar (MEPA) għal ċimiterju tal-annimali flimkien ma’ inċineratur żgħir. Galdes li kien qiegħed jitkellem dwar emendi fil-liġi dwar il-Ħarsien tal-Annimali fl-istadju tat-tieni qari qal li dan iċ-ċimiterju se jkun qedjoffri faċilitajiet xierqa lil dawk li għandhom għall-qalbhom l-annimali u jkunu jixtiequ jidfnu l-annimali tagħhom. Huwa żied jgħid li dan l-abbozz ta’ liġi se jkun qed iwassal għall-projbizzjoni ta’ ċirkli ta’ annimali u b’hekk se jkun ta’ eżempju għal pajjiżi oħrajn. Qal ukoll li se jkun qiegħed jinħatar kummissarju tal-annimali biex jippromwovi d-dinjità u l-ħarsienta l-annimali. Apparti minn hekk, l-abbozz se jkun qiegħed iħarrax il-pieni għal min jaħqar l-annimali għas-somma ta’ €50,000 u priġunerija sa massimu ta’ ħames snin.